Bende terroriseer kerkgangers in veldŉ Bende terroriseer kerkgangers wat kerkdienste in die veld buite Soweto bywoon, het die polisie Maandag gesê. “Ons het tot dusver reeds drie klagtes van aanvalle op kerkgangers hanteer,” het adjudant-offisier Kay Makhubele gesê. Soortgelyke gevalle is ook in Orlando, Meadowlands en Dobsonville gerapporteer. Die aanvalle het al drie in die afgelope twee weke plaasgevind, met die mees onlangse voorval Sondag. Niemand is gedurende die voorvalle beseer nie. Die polisie doen ŉ beroep op lede van die gemeenskap wat oor inligting oor dié bende beskik om dit aan die polisie bekend te maak. “Ons het tot dusver nog niemand in hegtenis geneem nie, maar ons volg inligting op wat moontlik tot arrestasies kan lei,” het hy gesê.